**ПРИЛОЖЕНИЕ №4**

**ДОГОВОР ПО ОБРАЗЕЦ А3**

**ДОГОВОР**

Днес, ............................................. в гр. ..................... между ОБЩИНА.............................,със седалище и адрес на управление гр. ................, ул. ........................................................................ № ......., ЕИК ……….…................, представлявана от кмета ............................................................, наричан/а по-нататък „**ВЪЗЛОЖИТЕЛ“**, от една страна, и

........................................................................................................................................................

........................................................................................................................................................

[трите имена, ЕГН, л. к. № и дата на издаване]

с постоянен адрес:........................................................................................................................,

наричан/а по-нататък **„КРАЕН БЕНЕФИЦИЕНТ“**, от друга страна,

се сключи настоящият договор за следното:

**I.** **ПРЕДМЕТ НА ДОГОВОРА**

Чл. 1. В изпълнение на Интегрирания проект “Българските общини работят заедно за подобряване на качеството на атмосферния въздух” LIFE17 IPE/BG/000012 - LIFE IP CLEAN AIR“ (*наричан по-долу „Проекта“*), ВЪЗЛОЖИТЕЛЯТ се задължава да извърши безвъзмездно:

1.1. доставката, пренасянето до мястото на монтажа в съответното помещение и монтажа на следното ново отоплително оборудване:

................................................................................................................................................................

...............................................................................................................................................................

(*посочва се конкретният вид, мощност и количеството на оборудването, в т.ч. радиатори, ако такива са предвидени за доставка*), включително необходимите елементи за подвързването и свързването му с изградената от КРАЙНИЯ БЕНЕФИЦИЕНТ вътрешна отоплителна инсталация, в случай че новото отоплително оборудване е с водна риза, в следния недвижим имот, собственост на КРАЙНИЯ БЕНЕФИЦИЕНТ по Проекта с адрес: ............................................................................

................................................................................................................, наричана по-долу „Имота“.

1.2. демонтажа на съществуващото в Имота старо отоплително оборудване, работещо с твърдо гориво ................................................................................................................................... ................................................................................................................................................................ *(посочва се видът - котел/печка на дърва и/или въглища, друго)* пренасянето му от помещението, в което се намира, натоварването му в превозно средство и транспортирането му от Имота с цел предаване впоследствие за рециклиране.

1.3. осигуряване на петгодишно гаранционно обслужване на доставеното и монтирано ново отоплително оборудване по т.1.1, при условие на спазване от страна на КРАЙНИЯ БЕНЕФИЦИЕНТ на изискванията за правилна експлоатация и поддръжка, посочени в инструкцията за монтаж и експлоатация на отоплителното оборудване, и за годишен технически профилактичен преглед и профилактика на новото отоплително оборудване, посочени в настоящия договор;

1.4. годишен технически профилактичен преглед и профилактика на доставеното ново отоплително оборудване – еднократно в периода след първия отоплителен сезон и преди втория отоплителен сезон, но не по-късно от 15-ти септември на съответната календарна година, считано от доставката и монтажа на оборудването;

1.5. предоставяне на инструкции за експлоатация и поддръжка на новото отоплително оборудване на български език, заедно с доставката на новото отоплително оборудване;

1.6. обучение на КРАЙНИЯ БЕНЕФИЦИЕНТ на място при доставката и монтажа на новото отоплително оборудване за неговата експлоатация и поддръжка.

Чл. 2. (1) ВЪЗЛОЖИТЕЛЯТ предоставя оборудването и услугите по чл. 1 при условията на настоящия договор. Неразделна част от договора са:

2.1. Приложение № 1 – Приемо-предавателен протокол за доставката и монтажа на новото отоплително оборудване по чл.1. Приемо-предавателният протокол се подписва от КРАЙНИЯ БЕНЕФИЦИЕНТ, от една страна и от друга страна - представител на лицето, определено от ВЪЗЛОЖИТЕЛЯ за доставката и монтажа на новото отоплително оборудване. Приложеният приемо-предавателен протокол може да бъде допълван от ВЪЗЛОЖИТЕЛЯ;

2.2. Приложение № 2 – Приемо-предавателен протокол за демонтажа и предаването на старото отоплително оборудване. Приемо-предавателният протокол се подписва от КРАЙНИЯ БЕНЕФИЦИЕНТ, от една страна и от друга страна – от представител на лицето, определено от ВЪЗЛОЖИТЕЛЯ за демонтажа на старото отоплително оборудване, изнасянето му от Имота с цел предаване впоследствие за по-нататъшно рециклиране;

2.3. Приложение №2А - Констативен протокол, удостоверяващ че КРАЙНИЯТ БЕНЕФИЦИЕНТ отоплява имота с отворена зидана камина с дърва/въглища. В случай, че за отопление на жилището се използва отворена зидана камина на дърва/въглища, не се подписва приемо-предавателен протокол по образеца в Приложение № 2, а се подписва Констативен протокол по образеца в Приложение № 2А между КРАЙНИЯ БЕНЕФИЦИЕНТ, от една страна и от друга страна – от представител на лицето, определено от ВЪЗЛОЖИТЕЛЯ за демонтаж на старо отоплително оборудване. Към Констативния протокол се прилага снимка на камината.

2.4. Приложение № 3 – Приемо-предавателен протокол, удостоверяващ извършването на годишния технически профилактичен преглед и профилактика. Приемо-предавателният протокол се подписва от КРАЙНИЯ БЕНЕФИЦИЕНТ, от една страна и от друга страна – от представител на лицето, определено от ВЪЗЛОЖИТЕЛЯ за доставката и монтажа на новото отоплително оборудване.

(2) С подписването на настоящия договор КРАЙНИЯТ БЕНЕФИЦИЕНТ удостоверява, че е запознат със съдържанието му и приложенията към него, изразява съгласие с тях, и се задължава да изпълнява произтичащите от тях задължения.

(3) С подписването на настоящия договор КРАЙНИЯТ БЕНЕФИЦИЕНТ декларира, че изразява съгласие ВЪЗЛОЖИТЕЛЯТ да извърши необходимите технически дейности в Имота по чл. 1, свързани с доставката и монтажа на новото отоплително оборудване и демонтажа на старото отоплително оборудване, както и еднократния годишен технически профилактичен преглед и профилактика на доставеното ново отоплително оборудване.

**II.** **СРОКОВЕ**

Чл. 3. (1) Срокът за изпълнение на дейностите и услугите по чл.1, т.1.1, т.1.2, т.1.5 и т.1.6. от договора е до 90 (деветдесет) дни след уведомяване на КРАЙНИЯ БЕНЕФИЦИЕНТ от ВЪЗЛОЖИТЕЛЯ за началната дата, от която започва да тече посоченият деветдесетдневен срок. Доставката и монтажът на отоплителното оборудване се извършват между края и началото на отоплителния сезон, освен ако КРАЙНИЯТ БЕНЕФИЦИЕНТ изрази съгласие тези дейности да се извършат в рамките на отоплителния сезон. За целите на настоящия договор за начало на отоплителния сезон се счита 15-ти октомври, а за край на отоплителния сезон – 31-ви март.

 (2) Възложителят извършва необходимата организация, така че КРАЙНИЯТ БЕНЕФИЦИЕНТ да бъде информиран, както от избрания от Възложителя Изпълнител за предстоящата доставка и монтаж на оборудването по чл.1, така и от лицето, определено да извърши демонтажа на старото отоплително оборудване, най-малко 14 (четиринадесет) дни предварително за уточняване на датата и часа, когато ще бъдат извършени демонтажът и изнасянето на старото отоплително оборудване и доставката и монтажът на новото отоплително оборудване, както и обучението за експлоатацията и поддръжката на последното.

 (3) Крайният срок за изпълнение на задълженията от КРАЙНИЯ БЕНЕФИЦИЕНТ, отнасящи се до строително-монтажните работи по вътрешната инсталация в Имота, произтичащи от чл.5, т.5.8, е 30 (тридесет) календарни дни след уведомяване на КРАЙНИЯ БЕНЕФИЦИЕНТ от ВЪЗЛОЖИТЕЛЯ за началната дата, посочена в ал.1.

 (2) Услугата по чл.1, т.1.3 относно гаранционнния срок е валидна при спазване на следните условия: извършена и удостоверена с двустранно подписан протокол между доставчика на отоплителното оборудване и КРАЙНИЯ БЕНЕФИЦИЕНТ ежегодна профилактика на отоплителното устройство след първия и преди втория отоплителен сезон от монтажа на отоплителното оборудване и преди всеки от следващите отоплителни сезони в гаранционния срок (в периода 15 май – 15 септември). След първия отоплителен сезон годишната профилактика е за сметка на доставчика на оборудването. След втория отоплителен сезон до края на гаранционния срок на отоплителното оборудване КРАЙНИЯТ БЕНЕФИЦИЕНТ извършва за своя сметка всяка годишна профилактика на монтираното отоплително оборудване. За валидност на петгодишния гаранционен срок, тази профилактика се извършва от доставчика на оборудването, но при цена не повече от 80 лв. за пелетна камина с водна риза или за пелетен котел с водна риза за една годишна профилактика.

(3) В случай че КРАЙНИЯТ БЕНЕФИЦИЕНТ не направи заявка за профилактика в периода 15 май – 15 септември или не заплати направената профилактика, когато се изисква по този договор, или не осигури достъп в жилището си за извършване на годишната профилактика на уговорената дата, гаранционният срок за това отоплително устройство се прекратява след изтичане на срока за извършване на годишната профилактика.

**III. ПРАВА И ЗАДЪЛЖЕНИЯ НА КРАЙНИЯ БЕНЕФИЦИЕНТ**

Чл. 4.(1) КРАЙНИЯТ БЕНЕФИЦИЕНТ има право:

4.1. да получи безвъзмездно отоплителното оборудване по чл.1 и да го ползва за отопление на Имота по чл.1;

4.2. да получи безвъзмездно услугите по чл.1;

4.3. да получи безвъзмездноправото на собственост върху предоставеното му ново отоплително оборудване по чл.1 след изтичане на 5 (пет) години от доставката и монтажа му в Имота. Правото на собственост се прехвърля след изтичане на петгодишния срок автоматично, по силата на настоящия договор, при условие, че текущият контрол по чл.7, т. 7.2. не е установил нарушения на условията по договора от страна на КРАЙНИЯ БЕНЕФИЦИЕНТ;

4.4.при възникнала нужда да се обръща към лицата, които са определени от Възложителя да извършват гаранционното обслужване по чл.1, т.1.3.

Чл. 5. КРАЙНИЯТ БЕНЕФИЦИЕНТ се задължава:

 5.1. да стопанисва с грижата на добър стопанин и да осъществява поддръжката и експлоатацията на оборудването по чл.1 в съответствие с инструкциите за експлоатация и поддръжка, да опазва предоставеното му ново отоплително оборудване по чл.1 и да осъществява за своя сметка годишния технически профилактичен преглед и профилактика, с изключение на случая по чл.1, т.1.4.

 5.2. да оказва съдействие на лица, посочени от ВЪЗЛОЖИТЕЛЯ, като предоставя физически достъп до жилищното помещение/я: за демонтаж и изнасяне на старото отоплително оборудване от Имота, внасяне в Имота и монтиране на новото отоплително оборудване по чл.1 и при необходимост - за предварителен оглед за целите на демонтажа на старото и за доставката и монтажа на новото отоплително оборудване;

 5.3. да оказва съдействие на представители на ВЪЗЛОЖИТЕЛЯ при извършването на текущ контрол по чл. 7, т. 7.2 като предоставя физически достъп до жилищното помещение/я в Имота, където е монтирано оборудването по чл. 1;

 5.4. да предаде безвъзмездно на лица, посочени от Възложителя, старото отоплително оборудване на дърва и/или въглища по чл.1, т.1.2, което КРАЙНИЯТ БЕНЕФИЦИЕНТ е използвал за отопление на Имота до доставката и монтажа на новото отоплително оборудване по чл.1;

5.5. до прехвърляне на собствеността на отоплителното оборудване на КРАЙНИЯ БЕНЕФИЦИЕНТ, при поискване от Възложителя, КРАЙНИЯТ БЕНЕФИЦИЕНТ да му предоставя информация относно разхода на гориво за новото отоплително оборудване, топлинен комфорт, повреди, както и мнението си относно новия начин на отопление, а така също и да популяризира Проекта, описан в чл.1, сред други хора;

 5.6. до прехвърляне на собствеността на отоплителното оборудване от ВЪЗЛОЖИТЕЛЯ на КРАЙНИЯ БЕНЕФИЦИЕНТ, в случай на прехвърляне на собственост върху Имота, КРАЙНИЯТ БЕНЕФИЦИЕНТ да уведоми Възложителя в 3-дневен срок, като прехвърлянето на собствеността върху Имота да влезе в сила след подписването от новия собственик на Договор с общината, идентичен с настоящия договор;

 5.7. да не използва за отопление на Имота дърва и/или въглища след доставката и монтажа на новото отоплително оборудване по чл.1.

 5.8. да е извършил за своя сметка строително-монтажните работи по изграждането на вътрешната отоплителна инсталация на имота (*без доставката и монтажа на отоплителното оборудване по чл.1 и услугите по чл.1),* в случаите, когато такава не е изградена.

 5.9. в рамките на 5 (пет) годишен период от монтажа на предоставеното му отоплително оборудване, да не регистрира търговец, по смисъла на Търговския закон, на адреса на Имота.

 5.10. В изпълнение на изискванията на Проекта да използва за отопление оборудването по чл.1, т.1.1. най-малко до края на устойчивостта на Проекта (14 декември 2029 г.), освен ако настъпването на непредвидими обстоятелства и/или неотстраними технически причини доведат до невъзможност за ползването му в посочения период. При настъпване на някое от посочените обстоятелства КРАЙНИЯТ БЕНЕФИЦИЕНТ уведомява Възложителя, за което се съставя протокол между двете страни.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 6. ВЪЗЛОЖИТЕЛЯТ се задължава:

1. да организира за своя сметка: доставката и монтажа на новото отоплително оборудване по чл.1 в Имота на КРАЙНИЯ БЕНЕФИЦИЕНТ и безвъзмездното предоставяне на КРАЙНИЯ БЕНЕФИЦИЕНТ на услугите, посочени в чл.1 .

6.2. по силата на настоящия договор предоставя на КРАЙНИЯ БЕНЕФИЦИЕНТ безвъзмездно правото на собственост върху новото отоплително оборудване по чл.1 след изтичане на пет години от подписването на Приемо-предавателен протокол за доставката и монтажа на новото отоплително оборудване. Правото на собственост се прехвърля автоматично по силата на настоящия договор.

6.3. да организира координацията на дейностите по демонтажа и изнасянето от Имота на старото отоплително оборудване и доставката и монтажа на новото отоплително оборудване по начин, който да следва техническата последователност на действията и същевременно да не създава неудобства на КРАЙНИЯ БЕНЕФИЦИЕНТ по съхраняване на старото отоплително оборудване и изнасянето му от Имота.

Чл.7. ВЪЗЛОЖИТЕЛЯТ има право:

1. Да получава информация за хода на изпълнението на дейностите и услугите по чл.1;
2. Чрез посочени от него представители, да осъществява текущ контрол по изпълнението на условията на настоящия договор от страна на КРАЙНИЯ БЕНЕФИЦИЕНТ .

**V. САНКЦИИ И ПРЕКРАТЯВАНЕ**

Чл. 8. В случай на неизпълнение на задълженията по чл. 5, т. 5.1, т. 5.3, т. 5.7, т. 5.9 и т. 5.10 от страна на КРАЙНИЯ БЕНЕФИЦИЕНТ, констатирано с протокол от лицата по чл. 7, т. 7.2, КРАЙНИЯТ БЕНЕФИЦИЕНТ дължи на ВЪЗЛОЖИТЕЛЯ възстановяване на пълния размер на разходите за доставката и услугите по чл.1.

Чл. 9. Настоящият договор може да бъде прекратен:

9.1.По взаимно съгласие;

9.2.Едностранно, с писмено уведомяване от ВЪЗЛОЖИТЕЛЯ или КРАЙНИЯ БЕНЕФИЦИЕНТ при установяване на неизпълнение на договора.

**VI. ОБЩИ РАЗПОРЕДБИ**

Чл. 10. Страните се задължават да изпълняват добросъвестно правата и задълженията си по настоящия договор.

Чл. 11. Изменения и допълнения на настоящия договор са допустими, ако са уговорени писмено между страните с допълнителни споразумения, които са неразделна част от договора.

Чл.12. За всички неуредени в този договор положения, се прилага действащото българско законодателство.

**ВЪЗЛОЖИТЕЛ: КРАЕН БЕНЕФИЦИЕНТ:**

 (подпис) (подпис)

**Приложение № 1: Образец на приемо-предавателен протокол за доставка и монтаж на ново отоплително оборудване**

**Приемо-предавателен протокол
за доставка и монтаж на ново отоплително оборудване**

Днес, ....................... г., в град ....................., община ....................., в изпълнение на Договора от .....................г. за доставка и монтаж на ново отоплително оборудване по Интегрирания проект „Българските общини работят заедно за подобряване на качеството на атмосферния въздух” LIFE17 IPE/BG/000012 - LIFE IP CLEAN AIR“, се подписа настоящият приемо-предавателен протокол, с който се удостоверява, че КРАЙНИЯТ БЕНЕФИЦИЕНТ по договора .................................................................................................................................................(*попълват се трите имена*) е получил безвъзмездно:

1.1. доставката, пренасянето до мястото на монтажа в съответното помещение и монтажа на следното ново отоплително оборудване:

……………………………………………………………………………………………………..…

……………………………………………………………………………………………..…………

(*посочва се конкретният вид, мощност и количеството на оборудването, в т.ч. радиатори, ако такива са предвидени за доставка*), включително необходимите елементи за подвързването и свързването му с изградената от КРАЙНИЯ БЕНЕФИЦИЕНТ вътрешна отоплителна инсталация, в случай че новото отоплително оборудване е с водна риза, в следния недвижим имот, собственост на КРАЙНИЯ БЕНЕФИЦИЕНТ по Проекта с адрес:

.............................................................................................................................................................................

..............................................................................................................................................................................

1.2.документ за петгодишна гаранция и гаранционен сервиз на доставеното и монтирано ново отоплително оборудване по горната т.1.1, считано от датата на доставката и монтажа му;

1.3. инструкции за експлоатация и поддръжка на новото отоплително оборудване на български език;

1.4. обучение на място при доставката и монтажа на новото отоплително оборудване за неговата експлоатация и поддръжка.

Настоящият протокол се подписа в три еднообразни екземпляра – един за КРАЙНИЯ БЕНЕФИЦИЕНТ и два за ВЪЗЛОЖИТЕЛЯ.

**ЗА ВЪЗЛОЖИТЕЛЯ: КРАЕН БЕНЕФИЦИЕНТ:**

 **(име и подпис) (име и подпис)**

**Приложение № 2 – Приемо-предавателен протокол за предаване на старо отоплително оборудване.**

**Приемо-предавателен протокол
за предаване на старо отоплително оборудване**

Днес, ......................... г., в град ....................., община ............................., в изпълнение на Договора от ........................г. за доставка и монтаж на ново отоплително оборудване по Интегрирания проект „Българските общини работят заедно за подобряване на качеството на атмосферния въздух” LIFE17 IPE/BG/000012 - LIFE IP CLEAN AIR“, се подписа настоящият приемо-предавателен протокол, с който се удостоверява, че:

**1.** КРАЙНИЯТ БЕНЕФИЦИЕНТ по договора. ................................................................................................ .............................................................................................(*попълват се трите имена*) е предал безвъзмездно съществуващото в Имота старо отоплително оборудване, работещо с твърдо гориво ............................................................................................................................... *(посочва се видът - котел/печка на дърва и/или въглища),* на .............................................................................................

......................................................................................... (*попълват се трите имена на представителя на лицето, определено от Възложителя за демонтажа и изнасянето от Имота на старото отоплително оборудване*);

**2.** в присъствието на .............................................................................................................................

*(попълват се трите имена на представителя на лицето, определено от Възложителя за осигуряване на безплатен демонтаж, изнасянето от Имота и за транспортирането на старото отоплително оборудване*.*)* са извършени безплатно за КРАЙНИЯ БЕНЕФИЦИЕНТ: демонтаж на старото отоплително оборудване, изнасянето на същото оборудване от помещението на демонтажа, пренасянето му до и натоварването му на превозното средство за транспортирането му от Имота с цел предаване впоследствие за рециклиране.

Настоящият протокол се подписа в три еднообразни екземпляра – един за КРАЙНИЯ БЕНЕФИЦИЕНТ и два за ВЪЗЛОЖИТЕЛЯ.

**ЗА ВЪЗЛОЖИТЕЛЯ: КРАЕН БЕНЕФИЦИЕНТ:**

 **(име и подпис) (име и подпис)**

**Приложение № 2А-Констативен протокол удостоверяващ, че Крайният бенефициент отоплява имота с отворена зидана камина с дърва/въглища**

**Констативен протокол
удостоверяващ, че Крайният бенефициент отоплява имота с отворена зидана камина с дърва/въглища**

Днес, ......................... г., в град ....................., община ........................., в изпълнение на Договора от ................г. за доставка и монтаж на ново отоплително оборудване по Интегрирания проект „Българските общини работят заедно за подобряване на качеството на атмосферния въздух” LIFE17 IPE/BG/000012 - LIFE IP CLEAN AIR“, се подписа настоящият Констативен протокол, с който се удостоверява, че КРАЙНИЯТ БЕНЕФИЦИЕНТ по Договора ...............................................................................................................................................

(*попълват се трите имена)* отоплява Имота с отворена зидана камина на дърва/въглища.

Към настоящия протокол се прилага снимка на камината.

Настоящият протокол се подписа в три еднообразни екземпляра – един за КРАЙНИЯ БЕНЕФИЦИЕНТ и два за ВЪЗЛОЖИТЕЛЯ.

**ЗА ВЪЗЛОЖИТЕЛЯ: КРАЕН БЕНЕФИЦИЕНТ:**

 (име и подпис) (име и подпис)

**Приложение № 3 – Приемо-предавателен протокол, удостоверяващ извършването на годишния технически профилактичен преглед и профилактика**

**Приемо-предавателен протокол**

**за**

**извършен годишен технически профилактичен**

**преглед и профилактика**

Днес, ......................... г., в град ....................., община ........................., в изпълнение на Договора от ................г. за доставка и монтаж на ново отоплително оборудване по Интегрирания проект „Българските общини работят заедно за подобряване на качеството на атмосферния въздух” LIFE17 IPE/BG/000012 - LIFE IP CLEAN AIR“, се подписа настоящият приемо-предавателен протокол, с който се удостоверява, че е извършен годишен технически преглед и профилактика на доставеното ново отоплително оборудване .........................................................................................*(посочва се видът на отоплителното оборудване)*.

Настоящият протокол се подписа в три еднообразни екземпляра – един за КРАЙНИЯ БЕНЕФИЦИЕНТ и два за ВЪЗЛОЖИТЕЛЯ.

**ЗА ВЪЗЛОЖИТЕЛЯ: КРАЕН БЕНЕФИЦИЕНТ:**

 **(име и подпис) (име и подпис)**